Chelsea Clinton

Chelsea Victoria Clinton (født 27. februar 1980 i Little Rock i Arkansas i USA) er datter og eneste barn av tidligere president Bill Clinton og tidligere utenriksminister Hillary Clinton. Hun var tolv år da faren ble tatt i ed som USAs president. 

Hun gikk på privatskolen Sidwell Friends School. Hun var en del av USAs offisielle delegasjon til de olympiske leker i Sydney i Australia i 2000.

Clinton var mellom 3. januar 2001 og frem til farens avgang som president 20. januar ansvarlig for vertskapsfunksjonene i Det hvite hus, ettersom moren da hadde tiltrådt som senator for delstaten New York.

Clinton studerte til 2001 ved Stanford University og tok en grad i historie. Avslutningsarbeidet dreidde seg om hennes fars formidlingsrolle forut for Langfredagsavtalen i Nord-Irland. Hun fortsatte deretter studiene sine i England og tok masterseksamen i internasjonal politikk fra University of Oxford.

I 2004 ble hun ansatt hos McKinsey & Company i New York. Siden 2005 har hun bodd i strøket Chelsea på Manhattan.

Referanser

Eksterne lenker 
 
 
 
 
 
  Chelsea Clinton Video 

Alumni fra Stanford University
Personer tilknyttet McKinsey
Personer fra Little Rock
Personer fra Washington, D.C.
Bill Clinton